stanford-oval/wikipedia huggingface dataset:
Dalcroze-rytmiikka

Dalcroze-rytmiikka, aiemmin myös  eurytmiikka, Dalcrozen eurytmiikka tai Dalcrozen menetelmä on musiikkipedagoginen menetelmä, jonka kehitti sveitsiläinen Émile Jaques-Dalcroze. Dalcrozen tarkoituksena oli saada oppilaat ymmärtämään musiikin olemusta syvällisesti liikunnan, laulun tai säveltapailun  ja soitinimprovisaation keinoin. Eurytmiikaksi sanotaan useimmiten juuri liikunnallista osaa Dalcrozen menetelmästä.
Tyypillisellä rytmiikkatunnilla oppilaat ovat paljain jaloin ja liikkuvat ympäri huonetta. Opettaja soittaa musiikkia joko nauhalta tai improvisoiden pianolla. Oppilaat liikkuvat annettujen ohjeiden mukaan. Parhaimmillaan musiikki muuttuu reaktiona oppilaiden liikkeeseen.
Dalcroze-rytmiikkaa on sovellettu myös vanhusten musiikkiliikuntaan. Sen on todettu parantavana tasapainoa ja vähentävän kaatumisia.
Curses (tietotekniikka)

struktuuri
curses on päätteen syöttöön ja tulostukseen kehitetty ohjelmakirjasto.
Tarve kirjastolle syntyi koska erilaiset päätteet käyttivät erilaisia ohjauskomentoja kursorin liikkeelle. Ennen ANSI-standardia ANSI X3.64 valmistettiin lukuisia keskenään kilpailevia päätteitä.
Kirjaston kehitti Ken Arnold Berkeleyn kampuksella BSD:lle. Kirjastoa käytettiin Rogue-pelin toteuteuksessa. Kirjastoa edelsi vi-ohjelman käyttämä termcap (terminal capabilities) -kirjasto. curses-kirjasto toteutti päätteen ohjauksen C-kielisenä rajapintana, jolloin ohjelmoijan ei tarvinnut tuntea päätteen ohjaukseen käytettäviä koodeja.
Kirjaston menestys johti Bell Labsin kehittämään vastaavan, joka korvasi termcapin terminfolla.
curses-kirjaston sanotaan olevan de facto -standardi siirrettävälle päätekäsittelylle.
X/Openin X/Open Curses määrittelee standardina tekstin syötön ja näytön päätteille.
ncurses on Unix System V -toteutukseen perustuva vaihtoehtoinen toteutus.
Aiheesta muualla

X/Open-standardi:
Reference Pages (Arkistoitu – Internet Archive) (englanniksi)
Interface Overview (Arkistoitu – Internet Archive) (englanniksi)
Writing Programs with NCURSES (englanniksi)
Claudio Langes

| Claudio Langes> Henkilötiedot |
| --- | --- |
Kansalaisuus:   Italia
Formula 1 -ura
Aktiivivuodet:  1990
Talli(t):  EuroBrun
Kilpailuja:  14 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain Grand Prix 1990
Viimeinen kilpailu:  Espanjan Grand Prix 1990
Claudio Langes (s. 20. heinäkuuta 1960 Brescia, Italia) on entinen italialainen kilpa-autoilija.
Ura > Alkuvaiheet

Vuonna 1978 Langes voitti Italian kartingmestaruuden 125 cm³ luokassa. Sen jälkeen hän kilpaili Formula 3- ja Formula 3000 -sarjoissa, parhaana tuloksenaan vuoden 1985 Curaçaon Grand Prix'n kolmas tila Marchin Formula 3000 -autolla.
Ura > Formula 1

Langes osallistui yhteensä 14 Formula 1 -sarjan osakilpailuun EuroBrun-tallin autolla kaudella 1990, mutta ei selvittänyt karsintoja kertaakaan eikä näin ollen startannut yhteenkään kilpailuun. Langes on myös eniten F1-kilpailuun mukaan yrittänyt kuljettaja, joka ei kuitenkaan osallistunut lähtöön.
Formula 1 -tulokset kilpailuittain

| Kausi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1990 | EuroBrun | EuroBrun ER189 & ER189B | Judd V8 | USA DNPQ | BRA DNPQ | SMR DNPQ | MON DNPQ | CAN DNPQ | MEX DNPQ | FRA DNPQ | GBR DNPQ | GER DNPQ | HUN DNPQ | BEL DNPQ | ITA DNPQ | POR DNPQ | ESP DNPQ | JPN   | AUS   | - | 0 |
Dale Bartlett

Dale Bartlett (10. elokuuta 1936 Lethbridge, Kanada – 20. joulukuuta 2013 Montreal, Kanada) oli kanadalainen pianisti. Hänen opettajinaan olivat Margaret Stevens ja Beatrice Foster. Hän voitti The Royal Conservatory of Musicin hopeamitalin kahdeksasti peräkkäin. Vuonna 1953 hän lähti Royal Academy of Musiciin, jossa hän opiskeli vuoteen 1958 saakka opettajanaan Vivian Langrish. Hän sai siellä Macfarren-kultamitalin vuonna 1958. Vuonna 1959 häntä opettivat Guido Agosti ja Alfred Cortot Accademia Chigianassa Sienassa.
Vuonna 1961 Bartlett voitti ensipalkinnon kansainvälisessä Viotti-kilpailussa Vercellissä. Hänet palkittiin myös kansainvälisessä Busoni-pianokilpailussa vuonna 1962 Bolzanossa. Hänen ohjelmistoonsa kuului muun muassa Jacques Hétun, Aram Hatšaturjanin, Franz Lisztin ja Sergei Rahmaninovin teoksia. Hän teki yhteistyötä muiden muassa Hyman Bressin, Montrealin sinfoniaorkesterin, Donald Bellin, Anna Tšornodolskan, Angèle Dubeaun, Gaelyne ja Taras Gaboran, Hélène Gagnén, Arthur Garamin, Eleonora ja Juli Turovskin sekä Robert Verebesin kanssa. Vuonna 1972 hänestä tuli Montrealin kansainvälisen musiikkikilpailun virallinen säestäjä. Vuonna 1977 hän liittyi Hertz-trion jäseneksi yhdessä Talmon ja Yaëla Hertzin kanssa. Hän opetti muun muassa McGillin yliopistossa.
Crater Laken kansallispuisto

Crater Lake sijaitsee Oregonissa.
| --- | --- |
Sijainti:  Oregon, Yhdysvallat
Lähin kaupunki:  Medford, Oregon
Pinta-ala:  741,48 km²
| --- | --- |
Nimi alkuperäiskielellä:  Crater Lake National Park 
Tyyppi:  Yhdysvaltain kansallispuisto 
Perustettu:  22. toukokuuta 1902
Kävijämäärä:  451 322 (2003)
Hallinto:  National Park Service
muokkaa - muokkaa wikitekstiä - muokkaa Wikidataa
Crater Laken kansallispuisto (engl. Crater Lake National Park) on Yhdysvaltojen Oregonissa sijaitseva kansallispuisto, joka perustettiin 22. toukokuuta vuonna 1902. Se on Yhdysvaltojen viidenneksi vanhin kansallispuisto. Puisto sijaitsee kalderassa eli romahtaneen tulivuoren yläpuolella. Kaldera on täyttynyt vedellä, jolloin siitä on tullut kraatterijärvi. Kraatterijärven syvin kohta on 597 metriä syvä, ja se on Yhdysvaltojen syvin järvi  ja koko maailman mittakaavassa seitsemänneksi syvin. Kansallispuistoa hallinnoi Yhdysvaltain National Park Service.
Crater Lake sijaitsee Pohjois-Amerikan laatan reuna-alueella, jolla on paljon vulkaanista toimintaa. Noin 400 000 vuotta sitten tulivuori Mount Mazama syntyi.[lähde? ]  Noin 7 700 vuotta sitten se purkautui ja romahti, kun se ei enää kyennyt kannattelemaan itseään. Tästä syntyi kaldera, joka aikanaan puolestaan täyttyi vedellä ja muodosti nykyisen kraatterijärven. Mazaman purkauksesta syntyi niin paljon tuhkaa, että sitä lensi jopa nykyisen Yellowstonen kansallispuiston alueelle, Nevadaan ja Kanadan Brittiläiseen Kolumbiaan asti. Paikalliset Amerikan alkuperäisasukkaat näkivät purkauksen ja sisällyttivät sen taruihinsa.
Wizard-saari kraatterijärvessä.
Ensimmäiset valkoihoiset paikalle saapuneet olivat kullankaivajat John Wesley Hillman, Henry Klippel ja Issac Skeeters, jotka antoivat järvelle nimen Deep Blue Lake, syvänsininen järvi. Nimi tulee järven syvänsinisen värisestä vedestä. Miehillä oli kuitenkin enemmän mielessään kulta kuin järvi, ja he unohtivat pian löytönsä. Myöhemmin paikalle saapuneet valkoihoiset nimesivät järven uudelleen Crater Lakeksi, kraatterijärveksi. Nykyään nimi ”kraatterijärvi” tiedetään virheelliseksi, sillä kyseessä ei ole vedellä täyttynyt kraatteri, vaan oikeammin romahtanut tulivuori eli kaldera.
Mount Scott.
Vuonna 1870 mies nimeltä William Gladstone Steel alkoi tutkia järveä. Hän nimesi monet sen maanmerkeistä. Hän antoi muun muassa nimen ”Wizard Island” järven velhonhatun muotoiselle saarelle. Yhdessä geologi Clarence Duttonin kanssa Steel jopa mittasi järven syvyyttä. Myös kartta luotiin Crater Laken alueesta. Steelen tutkimukset johtivat haluttuun tulokseen; 22. toukokuuta vuonna 1902 presidentti Theodore Roosevelt julisti järven ja sen lähialueet kansallispuistoksi. Crater Lake on Yhdysvaltain viidenneksi vanhin kansallispuisto. Seuraavien vuosien kuluessa puistoon rakennettiin majataloja, pysäköintipaikkoja ja muita matkailijoiden tarvitsemia palveluita. Vuonna 2003 Crater Lakessa vieraili 451 322 ihmistä.
Aiheesta muualla

Kuvia tai muita tiedostoja aiheesta Crater Laken kansallispuisto Wikimedia Commonsissa
Viralliset sivut. (englanniksi)
Kuvia kraatterijärvestä (Arkistoitu – Internet Archive)
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Dale Bumpers

| Dale Bumpers |
| --- | --- |

Yhdysvaltain senaattori Arkansasista
 3. tammikuuta 1975 – 3. tammikuuta 1999  
Edeltäjä:  J. William Fulbright
Seuraaja:  Blanche Lincoln
Arkansas’n 38. kuvernööri
 12. tammikuuta 1971 – 3. tammikuuta 1975  
Varakuvernööri:  Bob C. Riley
Edeltäjä:  Winthrop Rockefeller
Seuraaja:  Bob C. Riley (vt.)
Henkilötiedot
Syntynyt: 12. elokuuta 1925 Charleston, Arkansas, Yhdysvallat
Kuollut: 1. tammikuuta 2016 (90 vuotta) Little Rock, Arkansas, Yhdysvallat
Ammatti:  poliitikko
Puoliso:  Betty Lou Flanagan
Lapset:  3
Tiedot
Puolue:  demokraatit
Dale Leon Bumpers (12. elokuuta 1925 Charleston, Arkansas – 1. tammikuuta 2016 Little Rock, Arkansas) oli yhdysvaltalainen lakimies ja demokraattisen puolueen poliitikko. Hän toimi Arkansas’n kuvernöörinä vuosina 1971–1975 ja istui Yhdysvaltain senaatissa sen jälkeen vuoteen 1999.
Bumpers syntyi Arkansas’n Charlestonissa. Hän palveli vuosina 1943–1946 Yhdysvaltain merijalkaväessä ja valmistui Northwestern University School of Law’sta vuonna 1951.
Clevin Hannah

| Clevin Hannah |
| --- | --- |

Henkilötiedot
Koko nimi:  Clevin Hannah
Syntynyt: 15. marraskuuta 1987 (ikä 36) Rochester, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  181 cm
Paino:  75 kg
Nyk. joukkue:   CB Bilbao Berri
Sarja:  Liga ACB ULEB Eurocup
Pelaajaura
Yliopistojoukkueet
2008–2010:   Wichita Staten yliopisto
Seurajoukkueet
2010–2011 2011–2012 2012–2013 2013–2014 2014–2015 2015–:   BC Miercurea Ciuc  Kauhajoen Karhu  ALM Évreux Basket  SLUC Nancy  Joventut Badalona  CB Bilbao Berri
Aiheesta muualla
FIBA
Clevin Hannah (s. 15. marraskuuta 1987 Rochester, New York) on yhdysvaltalainen koripalloilija, joka edustaa Espanjan pääsarjassa ACB:ssa sekä ULEB Eurocupissa pelaavaa CB Bilbao Berria. Aiemmin Hannah on pelannut muun muassa Ranskan, Suomen ja Romanian pääsarjoissa. Hän pelaa pelintekijän sekä heittävän takamiehen pelipaikkoja.
Pelaajaura

Clevin Hannah siirtyi Wichica Staten yliopistoon pelattuaan ensimmäisen yliopistokautensa Paris Junior Collegessa ja toisen Chipola Collegessa. Ammattilaiskoripalloilijan ura alkoi Romanian pääsarjasta, jonne Hannah siirtyi puolessa välissä kautta 2010–2011. Kaudelle 2011–2012 Hannah teki sopimuksen Korisliigassa pelaavan Kauhajoen Karhun kanssa.
Tilastot > Runkosarja (kansalliset pääsarjat)

| Kausi | Joukkue | Sarja | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010–2011 | BC Miercurea Ciuc | Liga Națională |  | 15 | 59,4 % | 48,7 % | 84,6 % | 0,3 | 2,5 | 2,9 | 6,3 | 4,3 | 1,8 | 0,1 | 21,2 |
| 2011–2012 | Kauhajoen Karhu | Korisliiga |  | 40 | 57,2 % | 47,7 % | 88,9 % | 0,6 | 2,9 | 3,6 | 4,5 | 3,2 | 1,4 | 0,1 | 18,7 |
| 2013–2014 | SLUC Nancy | LNB |  | 30 | 49,2 % | 37,9 % | 79,5 % | 0,4 | 2,0 | 2,4 | 4,9 | 2,6 | 0,9 | 0,1 | 10,4 |
| 2014–2015 | Joventut Badalona | Liga ACB |  | 33 | 48,5 % | 39,1 % | 85,7 % | 0,3 | 1,1 | 1,4 | 2,5 | 1,8 | 0,8 | 0,0 | 10,5 |
| Yhteensä | Yhteensä | Liga Națională (Romania) | Liga Națională (Romania) | 15 | 59,4 % | 48,7 % | 84,6 % | 0,3 | 2,5 | 2,9 | 6,3 | 4,3 | 1,8 | 0,1 | 21,2 |
| Yhteensä | Yhteensä | Korisliiga (Suomi) | Korisliiga (Suomi) | 40 | 57,2 % | 47,7 % | 88,9 % | 0,6 | 2,9 | 3,6 | 4,5 | 3,2 | 1,4 | 0,1 | 18,7 |
| Yhteensä | Yhteensä | LNB (Ranska) | LNB (Ranska) | 30 | 49,2 % | 37,9 % | 79,5 % | 0,4 | 2,0 | 2,4 | 4,9 | 2,6 | 0,9 | 0,1 | 10,4 |
| Yhteensä | Yhteensä | Liga ACB (Espanja) | Liga ACB (Espanja) | 33 | 48,5 % | 39,1 % | 85,7 % | 0,3 | 1,1 | 1,4 | 2,5 | 1,8 | 0,8 | 0,0 | 10,5 |
Tilastot > Pudotuspelit (kansalliset pääsarjat)

| Kausi | Joukkue | Sarja | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011–2012 | Kauhajoen Karhu | Korisliiga |  | 4 | 50,0 % | 38,5 % | 89,5 % | 0,5 | 1,0 | 1,5 | 5,0 | 3,0 | 1,5 | 0,3 | 15,3 |
| 2013–2014 | SLUC Nancy | LNB |  | 8 | 40,7 % | 45,5 % | 92,3 % | 0,0 | 2,1 | 2,1 | 2,1 | 1,5 | 0,9 | 0,0 | 9,9 |
| 2014–2015 | Joventut Badalona | Liga ACB |  | 2 | 37,5 % | 28,6 % | 0,0 % | 0,0 | 1,0 | 1,0 | 2,0 | 1,5 | 0,0 | 0,0 | 6,0 |
| Yhteensä | Yhteensä | Korisliiga (Suomi) | Korisliiga (Suomi) | 4 | 50,0 % | 38,5 % | 89,5 % | 0,5 | 1,0 | 1,5 | 5,0 | 3,0 | 1,5 | 0,3 | 15,3 |
| Yhteensä | Yhteensä | LNB (Ranska) | LNB (Ranska) | 8 | 40,7 % | 45,5 % | 92,3 % | 0,0 | 2,1 | 2,1 | 2,1 | 1,5 | 0,9 | 0,0 | 9,9 |
| Yhteensä | Yhteensä | Liga ACB (Espanja) | Liga ACB (Espanja) | 2 | 37,5 % | 28,6 % | 0,0 % | 0,0 | 1,0 | 1,0 | 2,0 | 1,5 | 0,0 | 0,0 | 6,0 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Ciprian Tătărușanu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anton Ciprian Tătărușanu
Syntymäaika: 9. helmikuuta 1986 (ikä 38)
Syntymäpaikka: Bukarest, Romania
Pelipaikka: maalivahti
Pituus: 198 cm
Seura
Seura: Milan
Pelinumero: 1
Junioriseurat
–2003: Juventus București
Seurat
| Vuodet | Seura | O | (M) |
| 2003–2006 | Juventus București | 29 | (0) |
| 2007–2009 | Gloria Bistrița | 45 | (0) |
| 2009–2014 | Steaua Bukarest | 133 | (0) |
| 2014–2017 | Fiorentina | 81 | (0) |
| 2017–2019 | Nantes | 64 | (0) |
| 2019–2020 | Lyon | 2 | (0) |
| 2020– | Milan | 7 | (0) |
Maajoukkue
|  2010– | Romania U21   Romania | 13 (0) 73 (0) | 13 (0) 73 (0) |
 Seurajoukkueuran tilastot kattavat vain kansalliset sarjat, päivitetty 20. marraskuuta 2021.  Maajoukkueuran tilastot päivitetty 18. marraskuuta 2021.
Anton Ciprian Tătărușanu (s. 9. helmikuuta 1986 Bukarest) on romanialainen jalkapallomaalivahti, joka edustaa italialaisseura Milania. Hän on pelannut Romanian maajoukkueessa 73 ottelua.
Seurajoukkueura

Tătărușanu pelasi 29 sarjaottelua Romanian kakkosliigan Juventus Bucureștissa kausilla 2003–2006 ja 45 Romanian pääsarjan ottelua Gloria Bistrițassa kausilla 2007–2009. Hän edusti Romanian pääkaupungista Bukarestista kotoisin olevaa Steaua Bukarestia kausilla 2009–2014. Hän pelasi Steauassa 133 liigaottelua ja voitti Romanian-mestaruuden 2013 ja 2014, Romanian Cupin 2011 ja Romanian Supercupin 2013. Hän pelasi karsintaottelut mukaan lukien 12 ottelua Mestarien liigassa 2013–2014. Eurooppa-liigassa hän pelasi Steauan vuosinaan 24 ottelua.
Tătărușanu siirtyi Serie A:n Fiorentinaan vapaalla siirrolla kesällä 2014. Avauskaudellaan hän pelasi yhdeksän liigaottelua. Kaudella 2015–2016 hän pelasi 37 Serie A -ottelua ja seuraavalla kaudella 35 liigaottelua. Eurooppa-liigassa hän on pelasi Fiorentinassa 16 ottelua.
Tătărușanu siirtyi Ligue 1:n Nantesiin kesällä 2017. Hän pelasi seurassa avauskaudellaan 37 ja toisella kaudellaan 27 Ranskan pääsarjaottelua. Heinäkuussa 2019 hän siirtyi samassa sarjassa pelaavaan Lyoniin, jossa pääsi tulokaskaudellaan pelaamaan kaksi Ligue 1:n ottelua.
Maajoukkueura

Tătărușanu aloitti maajoukkueuransa elokuussa 2009, kun Rǎzvan Lucescu kutsui miehen miehistöönsä Unkaria vastaan. Peliaikaa ei tullut kuin vasta vuotta myöhemmin marraskuussa 2010. Tătărușanu teki debyyttinsä 1-1 päättyneessä pelissä Italiaa vastaan. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan maaliskuussa 2011. Kaikkiaan hän on pelannut 23 EM- ja 17 MM-karsintaottelua. Ensimmäisen arvokilpailujen lopputurnauksen ottelunsa hän pelasi Ranskaa vastaan EM-kilpailuissa 2016. Hän pelasi turnauksessa Romanian kaikki kolme ottelua.
Chris Britton

Chris Britton
Christopher Daniel ”Chris” Britton (s. 16. joulukuuta 1982) on yhdysvaltalainen baseballpelaaja (jatkosyöttäjä). Hän opiskeli Plantation High Schoolissa synnyinosavaltiossaan Floridassa.
Britton pelasi ensimmäisen Major League -ottelunsa 12. huhtikuuta 2006. Hänen joukkueenaan oli alun perin Baltimore Orioles, mutta saman vuoden 12. marraskuuta hänet osti New York Yankees.
Catarina Kruusval

Catarina Kruusval (s. 24. helmikuuta 1951) on ruotsalainen lastenkirjailija ja kuvittaja. Hänen kirjojensa päähenkilöitä ovat Ellen, Lilla Tulla ja pehmoeläintensä kanssa seikkaileva Iida (alkukielellä Fia).
Suomeksi käännettyä tuotantoa

Einari ja Ketunpoika (Egon och rävungen 1995, kääntänyt Pirjo Rintakoski 1996)
Hyvää yötä, eläinystävät (God natt alla djur 2001, yhdessä Lena Arron kanssa, kääntänyt Anna Warras 2002)
Ellen laskee 1, 2, 3 (Ellens 1, 2, 3 2002, kääntänyt Tittamari Marttinen 2003)
Ellenin kukkakirja (Ellens blombok 2003, kääntänyt Tittamari Marttinen 2004)
Ellenin omenapuu (Ellens äppelträd, kääntänyt Tittamari Marttinen 2007)
Iida ja pehmot päiväkodissa (Fia och djuren på dagis, kääntänyt Tittamari Marttinen 2008)
Iida ja pehmot puistossa (Fia och djuren: alla ska vara med!, kääntänyt Tittamari Marttinen 2009)
Aiheesta muualla

Esittely kustantamon kotisivuilla (Arkistoitu – Internet Archive) (ruotsiksi)
Barnens bibliotek (ruotsiksi)
Clemens Fritz

| 0 | 1 | 2 |
| --- | --- | --- |

Henkilötiedot
Syntymäaika: 7. joulukuuta 1980 (ikä 43)
Syntymäpaikka: Erfurt, Saksa
Pelipaikka: puolustaja
Pituus: 183 cm
Seurat
| Vuodet | Seura | O (M) |
| 2000–2001 2001–2003 2003–2006 2005–2006 2006–2017 | Rot-Weiß Erfurt Karlsruher SC Bayer Leverkusen Bayer Leverkusen II Werder Bremen | 32 (10) 61 (7) 43 (2) 4 (0) 131 (3) |
Maajoukkue
| 2006–2008 | Saksa | 22 (2) |
 Seurajoukkueuran tilastot kattavat vain kansalliset sarjat, päivitetty 22. maaliskuuta 2011.  Maajoukkueuran tilastot päivitetty 22. maaliskuuta 2011.
Clemens Fritz (s. 7. joulukuuta 1980 Erfurt, Thüringen, Saksa) on saksalainen jalkapalloilija, joka edusti 11 kautta Saksan Bundesliigassa pelaavaa Werder Bremenia. Hän oli pelipaikaltaan oikea puolustaja.
Fritz on edustanut Bremenin lisäksi Rot-Weiß Erfurtia, jossa aloitti uransa vuonna 2000, Karlsruhea ja Leverkusenia.
Saksan maajoukkuetta Fritz edusti 22 ottelussa vuosina 2006–2008, ensi kerran 2–0-voitto-ottelussa Georgiaa vastaan. Hän kuului joukkueeseen vuoden 2008 EM-kilpailuissa.
Aiheesta muualla

Kuvia tai muita tiedostoja aiheesta Clemens Fritz Wikimedia Commonsissa
Leverkusen who's who
Saksan joukkue – Jalkapallon EM-kilpailut 2008
1 Lehmann |
2 Jansen |
3 Friedrich |
4 Fritz |
5 Westermann |
6 Rolfes |
7 Schweinsteiger |
8 Frings |
9 Gómez |
10 Neuville |
11 Klose |
12 Enke |
13 Ballack |
14 Trochowski |
15 Hitzlsperger |
16 Lahm |
17 Mertesacker |
18 Borowski |
19 Odonkor |
20 Podolski |
21 Metzelder |
22 Kurányi |
23 Adler |
Valmentaja Löw
Catch .44

| Catch > 44 |
| --- | --- |

Ohjaaja:  Aaron Harvey
Käsikirjoittaja:  Aaron Harvey
Tuottaja:   Megan Ellison  Randall Emmett  Michael Benaroya 
Kuvaaja:  Jeff Cutter
Leikkaaja:  Richard Byard
Pääosat:   Malin Åkerman  Nikki Reed  Deborah Ann Woll  Forest Whitaker  Bruce Willis  Shea Whigham 
Valmistustiedot
Valmistusmaa:  Yhdysvallat
Tuotantoyhtiö:  Anchor Bay Films
Levittäjä:  Anchor Bay Entertainment Netflix
Ensi-ilta:  2011
Kesto:  94 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Catch .44 on Aaron Harveyn ohjaama yhdysvaltalainen toimintadraamaelokuva. Elokuvan pääosia esittävät Bruce Willis, Malin Åkerman, Deborah Ann Woll, Nikki Reed, Forest Whitaker, Brad Dourif, Michael Rosenbaum ja Shea Whigham.
Rooleissa

| 0 | 1 | 2 |
| --- | --- | --- |
|  Malin Åkerman  | … |  Tes   |
|  Nikki Reed  | … |  Kara   |
|  Deborah Ann Woll  | … |  Dawn   |
|  Forest Whitaker  | … |  Ronny   |
|  Bruce Willis  | … |  Mel   |
|  Shea Whigham  | … |  Billy   |
|  Jimmy Lee Jr.  | … |  Jesse   |
|  Brad Dourif  | … |  Connors   |
|  Jill Stokesberry  | … |  Francine   |
|  P.J. Marshall  | … |  Elmore   |
Aiheesta muualla

Catch .44 Internet Movie Databasessa (englanniksi)
Östen Mäkitalo

Östen Mäkitalo (27. elokuuta 1938 Koutojärvi, Norrbottenin lääni – 16. kesäkuuta 2011) oli ruotsalainen sähkötekniikan insinööri.
Mäkitaloa pidetään keskeisenä henkilönä muun muassa NMT:n luomisessa, ja häntä pidetään GSM:n isänä. Hänet on palkittu ansioistaan lukuisia kertoja, ja hän toimi Ruotsin Kuninkaallinen teknillisen korkeakoulun vierailevana professorina.
Craunpaimenkoira

| Craunpaimenkoira> Avaintiedot |
| --- | --- |
Alkuperämaa:   Ranska
Määrä:  Suomessa ei yhtään
Rodun syntyaika:  vanha
Alkuperäinen käyttö:  paimenkoira
Nykyinen käyttö:  paimenkoira
Muita nimityksiä:  berger de Crau
FCI-luokitus:  ei FCI-rotu
Ulkonäkö
Väritys:  musta tai mustaharmaa
Craunpaimenkoira (ransk. berger de Crau) on ranskalainen koirarotu.
Ulkomuoto

Craunpaimenkoira on keskikokoinen koira, jolla on tiheä, kihara karvapeite. Väritys on musta tai mustaharmaa.
Alkuperä

Rotu on nimensä mukaisesti kotoisin Camarguen vieressä sijaitsevalta Craun alueelta Bouches-du-Rhônen departementista Ranskan eteläosasta. Se paimentaa itsenäisemmin ja enemmän laumaa vartioivalla tavalla kuin esim. enemmän ohjaajan käskyistä riippuvainen bordercollie. Ko. paimennustyyli on syntynyt tarpeesta mukautua paikalliseen siirtolaidun-maatalouteen. Craunpaimenkoira on yksi barbetin elvyttämisprosessissa käytetyistä roduista.
Vuodesta 2009 lähtien paikalliset maatalousjärjestöt ja yksittäiset kasvattajat ja omistajat ovat tehneet yhteistyötä Ranskan kennelliiton, Société Centrale Canine:n, kanssa rekisteröidäkseen rotutyypilliset yksilöt, kirjoittaakseen rotumääritelmän ja perustaakseen rotuyhdistyksen. Rodun harrastajat haluavat bordercollien ja työlinjaisen australiankelpien antaman esimerkin mukaan rotumääritelmän, joka painottaa käyttöominaisuuksien säilyttämisen olevan tärkeämpää kuin koiranäyttelytulokset.
Käännös suomeksi
Charles Richard-Hamelin

Charles Richard-Hamelin vuonna 2015.
Charles Richard-Hamelin (s. 17. heinäkuuta 1989 Lanaudière) on kanadalainen pianisti. Hän saavutti suurta julkista huomiota saatuaan hopeaa Varsovan Frédéric Chopin -pianokilpailussa vuonna 2015. Samalla hän sai Krystian Zimerman -palkinnon parhaasta sonaattiesityksestä. Richard-Hamelin on saanut myös toisen palkinnon Montréalin kansainvälisessä musiikkikilpailussa sekä kolmannen palkinnon ja erikoispalkinnon parhaasta Beethoven-sonaattiesityksestä Soulin kansainvälisessä musiikkikilpailussa.
Richard-Hamelin opiskeli Paul Surdulescun, Sara Laimonin, Boris Bermanin, André Laplanten ja Jean Saulnierin johdolla. Hän valmistui McGillin yliopistosta, Yale School of Musicista ja Montréalin musiikkikonservatoriosta. Richard-Hamelin on tehnyt esiintymisiä esimerkiksi Prahan kevät - ja George Enescu -festivaaleilla. Hänen kanssaan yhteistyötä ovat tehneet sellaiset kapellimestarit kuin Kent Nagano, Vasili Petrenko, Jacek Kaspszyk, Aziz Šohakimov, Peter Oundjian, Jacques Lacombe, Fabien Gabel, Carlo Rizzi, Alexander Prior, Christoph Campestrini, Lan Shui, Jean-Marie Zeitouni, Charles Olivieri-Munroe, Howard Shelley, Antoni Wit ja Jonathan Cohen.
Richard-Hamelinille on myönnetty Québecin taiteiden ja kirjallisuuden ritarikunnan arvo. Richard-Hamelin on tehnyt Analekta-yhtiölle levytyksiä muiden muassa Frédéric Chopinin teoksista.
Aiheesta muualla

Viralliset sivut (englanniksi)